ວັນທີ 13 ພະຈິກນີ້ ສະຫາຍສີຈິ້ນຜິງ ເລຂາທິການໃຫຍ່ຄະນະກຳມະການສູນ ກາງພັກກອມມູນິດຈີນ ປະທານປະເທດ ສປ ຈີນໄດ້ພົບປະກັບສະຫາຍຈູມມາລີ ໄຊຍະສອນ ອະດີດເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ ອະດີດປະທານປະເທດ ສປປ ລາວຢູ່ນະຄອນຫຼວງວຽງຈັນ.
ສະຫາຍສີຈິ້ນຜິງຊີ້ອອກວ່າ, ໃນໄລຍະ 10 ປີທີ່ ດຳລົງຕຳແໜ່ງເປັນຜູ້ນຳສູງສຸດຂອງ ພັກແລະລັດຖະບານລາວ, ສະຫາຍຈູມມາລີ ໄຊຍະສອນກໍໃຫ້ຄວາມສຳຄັນຕໍ່ການຂະຫຍາຍ ການພົວພັນມິດຕະພາບຈີນ-ລາວມາໂດຍຕະຫຼອດ, ສະຫາຍໄດ້ເອົາໃຈໃສ່ ແລະຊຸກຍູ້ການ ແລກປ່ຽນແລະຮ່ວມມືລະຫວ່າງສອງປະເທດໃນທຸກຂົງເຂດ ເຊິ່ງເປັນການປະກອບສ່ວນທີ່ສຳຄັນເຮັດໃຫ້ການພົວພັນລະຫວ່າງຈີນ-ລາວ ບັນລຸການພັດທະນາແບບກ້າວກະໂດດ ແລະເສີມຂະຫຍາຍມິດຕະພາບອັນເປັນມູນເຊື້ອລະຫວ່າງຈີນ-ລາວເຂົ້າສູ່ລວງເລິກ.